Maar by die huis is ons troeteldiere waarskynlik nie so gelukkig nie. Diere in die natuur het geleer om by die seisoene aan te pas, maar ons geselskapsdiere is van ons afhanklik om te sorg dat hul dag so gemaklik soos ons s’n is.
Hier is ’n paar wenke om jou wollerige en geveerde maats die hitte te help hanteer, of hulle nou in die huis of buite is.
Hou jou kat gehidreer. Los iewers in die skadu vir haar ’n groot bak vars water. Voeg ’n paar lepels ongesoute hoender- of beesvleisaftreksel by om haar aan te moedig om te drink.
Ontwatering kan tot ernstige siektes lei. skadu As jou kat bedags buite is, sorg dat sy tot volop skadu toegang het. Kyk dat sy nie per ongeluk toegemaak word in ’n skuur of garage, waar die temperatuur dodelik kan word, nie.
Troeteldiere in ’n hok is veral kwesbaar vir hitte, want hulle kan nie daarvan ontsnap nie. Maak seker die hok kry geen direkte sonlig nie. Trek die gordyne toe om te sorg dat ’n vertrek koel bly indien nodig.
Los ’n baie klam handdoek op die vloer van sy hok sodat hy daarop kan lê. As jy by die huis is, sit ’n ysblok op die hok se dak. Die koel lug sal na hom afsak.
Honde kan nie soos ons deur hul vel sweet om af te koel nie. Hulle sweet deur hul pootkussinkies, en deur te hyg laat honde die nodige lug deur hul lyf sirkuleer om af te koel.
Leer jou babahond om in ’n plastiekswembad af te koel en hy sal sy temperatuur kan reguleer en hope pret hê terwyl hy dit doen.
Voor jy vir jou hond stapskoene koop, maak seker dit is geskik vir die somer – duursame sole en maas om pote te laat asemhaal sodat dit nie oorverhit nie.
Waaiers werk nie vir honde nie. Lugverkoeling werk wel. ’n Nat handdoek op vloerteëls is ook ’n wonderlike manier van afkoel.
Staan kaalvoet of druk jou hand teen die grond en hou dit vir vyf sekondes daar. As die sypaadjie of padoppervlak vir jou te warm is, is dit ook vir Wagter te warm. Stap soggens of saans.
Dis dalk die slegste plek om ’n troeteldier aan te hou tensy dit ’n vis is. Dit kan in die somer soos ’n oond vol ammoniak raak. Traliehokke wat lug laat deurvloei en vir rotte, muise en hamsters klimgeleenthede bied, is veel geskikter.